শুক্রবার থেকে শুরু প্রাথমিকে শিক্ষক নিয়োগের চূড়ান্ত প্রক্রিয়া। প্রায় ৪১ হাজার ৫৫৯টি শূন্যপদের জন্য জেলাভিত্তিক ইন্টারভিউ পর্ব চলবে ২৮ তারিখ পর্যন্ত।
 ওয়েব ডেস্ক : শুক্রবার থেকে শুরু প্রাথমিকে শিক্ষক নিয়োগের চূড়ান্ত প্রক্রিয়া। প্রায় ৪১ হাজার ৫৫৯টি শূন্যপদের জন্য জেলাভিত্তিক ইন্টারভিউ পর্ব চলবে ২৮ তারিখ পর্যন্ত। মঙ্গলবার বিকাশভবনে শিক্ষামন্ত্রীর সঙ্গে বৈঠক শেষে একথা জানান প্রাথমিক শিক্ষা পর্ষদের সভাপতি মানিক ভট্টাচার্য। তবে উপনির্বাচনের কারণে আপাতত ৩ জেলায় নিয়োগ প্রক্রিয়া স্থগিত থাকছে। সভাপতি আরও জানিয়েছেন, টেট উত্তীর্ণ যেসব প্রার্থীরা পরে ইন্টারভিউ দেওয়ার জন্য পৃথক আবেদন করেছিলেন, তাঁদের সকলকেই ডাকা হবে। আজ থেকেই আবেদনকারীদের SMS মারফত জানিয়ে দেওয়া হবে, কোন জেলার কোন কেন্দ্রে, কত নম্বর টেবিলে সাক্ষাত্‍কার দেবেন তাঁরা।